User:Jaymin Kumar Dinesh bhai/sandbox

વણઝર ઇતિહાસ ભિલોડા તાલુકા થી આશરે 15 કિલોમીટર દુર આવેલ અરવલ્લી ની ગિરિમાળાઓ માં વસેલું રમણીય ગામ છે,ગામ ની ચારે કોર ડુંગરો આવેલા છે અને વચ્ચે ગામ, વણઝર ગામ માં પહેલા ના સમયમાં વણઝારા ની વધુ વસ્તી હતી જેના પુરાવા વણઝારા સમુદાયે બનાવેલી વાવો છે, વણઝર માં કુલ સાત વાવ આવેલી છે,પણ સમય ની થપાટ સાથે બધી જ વાવો જીર્ણ થઈ ગઈ છે, વણઝરમાં વણઝારા ની વસ્તી વધુ હોવાથી ગામ નું નામ વણઝર પડ્યું એમ મનાય છે, હાલ ના સમયમાં ગામ માં કોઈ પણ વણઝારાનું મકાન નથી,પહેલા ના સમયમાં વણઝરમાં સોની, નાગર બ્રાહ્મણ, અને જાડેજા વસવાટ કરતા હતા,સમય વિતતો ગયો એમ વસ્તી વધતી ગઈ, ધીરે ધીરે ગામ માં પટેલ,ઠાકોર, વણકર,પરમાર લોકો વસવા લાગ્યા અને સોની તથા નાગર બ્રાહ્મણ ની વસ્તી ઘટી ને શેષ રહી તે પણ બીજે વસી ગઈ અને હાલ ના સમય માં સોની અને નાગર બ્રાહ્મણ ની વસ્તી નથી પરતું, સોનીઓના દ્વારા વસાવેલ આંબડિયા ગામ ના અવશેષો હયાત છે ,અને તેમના દ્વારા બનાવેલ હનુમાનજી ના મંદિર ની મૂર્તિ મળી આવતા હાલ ના સમયમાં એ જગ્યા પર નાનકડું મંદિર બનાવવામાં આવ્યું છે. નાગર બ્રાહ્મણ ની કુળદેવી શ્રી દેજરોટ માતાજી નું પણ મંદિર ડુંગર પર આવેલું છે જે નાગર બ્રાહ્મણ ની વસ્તી ગામ માં હોવાનો પુરાવો રજૂ કરે છે.

ગામ ના મંદિરો
 * ગામ ના પાદરે આવેલું ક્ષત્રિય વીર ભાથીજી મહારાજ નું મંદિર.


 * ગામ ના ઓટલે આવેલ શ્રી ભૈરવ દાદા નું મંદિર.


 * શ્રી મુધનેશ્વર મહાદેવ મંદિર.


 * શ્રી આંબડીયા હનુમાનજી નું મંદિર.


 * ડુંગર પર આવેલું શ્રી વેરાઈ (વિસત),ખેરાઇ (મહાકાળી) માતાજી નું મંદિર.


 * શ્રી દેજરોત માતાજી નું મંદિર.


 * શ્રી બ્રહ્માણી માતાજી નું મંદિર.